S-5489/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 19. september 2023, á hendur Á-kk-þgf J-kk-þgf, kt. [...], [...], Reykjavík, fyrir fíkniefnalagabrot, með því að hafa miðvikudaginn 17. mars 2021 á heimili sínu að [...]í Reykjavík haft í vörslum sínum í sölu- og dreifingarskyni 104,73 gaf maríhúana, sem ákærði framvísaði við afskipti lögreglu og lögreglumenn fundu við leit í íbúðinni og að hafa haft í vörslum sínum í sölu- og dreifingarskyni 5,80 gaf kókaíni, sem lögreglumenn fundu við öryggisleit í jakka ákærða að [...]í Reykjavík.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 104,73 gaf maríhúana og 5,80 gaf kókaíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 13. september 2023, var ákærða gert að greiða fésekt með viðurlaga ákvörðun Héraðsdóms Reykjavíkur [...]2013 fyrir brot gegn lögum um ávana- og fíkniefni. Þá gekkst ákærði undir greiðslu fésektar með lögreglustjórasátt [...]2014 fyrir brot gegn lögum um ávana- og fíkniefni. Að öðru leyti hefur sakaferill ákærða ekki þýðingu við úrlausn málsins.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin 45 daga fangelsi, en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. g r. laga nr. 19/1940, sbr. 4. gr. laga nr. 22/1955.

Þá er með vísan til lagaákvæða í ákæru gerð upptæk 104,73 gaf maríhúana og 5,80 gaf kókaíni.

Ákærði greiði málsvarnarþóknun skipaðs verjanda síns, L-kk-ef R-kk-nf lögmanns, 150.660 krónur að meðtöldum virðisaukaskatti.

Engan sakarkostnað leiddi af meðferð málsins.

Af hálfu ákæruvaldsins flutti málið Á-kk-nf B-kk-nf S-kk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp þennan dóm.

Dómsorð:

Ákærði, Á-kk-nf J-kk-nf, sæti fangelsi í 45 daga, en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði sæti upptöku á 104,73 gaf maríhúana og 5,80 gaf kókaíni.

Ákærði greiði málsvarnarþóknun skipaðs verjanda síns, L-kk-ef R-kk-ef lögmanns, 150.660 krónur að meðtöldum virðisaukaskatti.

K-kvk-nf R-kvk-nf G-kvk-nf